Anna Vjakhireva

Anna Viktorovna Vjakhireva (russisk: Анна Викторовна Вяхирева, født 13. mars 1995 i Volgograd) er en russisk håndballspiller. Hun spilte for Vipers Kristiansand fra 2022 til 2024.

 Karriere 
 Klubb 
Vjakhireva startet å spille håndball som seksåring, etter å ha fulgt etter sin storesøster Polina Kuznetsova på trening. Den 30. juni 2022 signerte hun under en ettårskontrakt med Vipers Kristiansand. 

 Landslag 
Hun ble tatt ut i bruttotroppen til det russiske kvinnelandslaget foran både Håndball-EM 2012 og Håndball-EM 2014, men var ikke blant de 16 utvalgte i noen av mesterskapene.

Året etter fikk hun sin mesterskapsdebut under Håndball-VM 2015, hvor hun ble kåret til mesterskapets beste unge høyre kantspiller.Denmark 2015 All-Star Team

Hun tok gull under Sommer-OL 2016, hvor hun ble kåret til mesterskapets mest verdifulle spiller.

I EM 2018 ble hun igjen utnevnt til turneringens mest verdifulle spiller, etter å ha scoret 43 mål på åtte kamper. Russland tok sølv i turneringen etter å ha tapt for Frankrike i finalen.

 Spillestil 

Vjakhireva er ifølge håndballbloggen stregspiller anerkjent som en spiller med sterkt og presist skudd fra 9 meter. Dette "til tross for hennes høyde på 165 centimeter" (bakspillere i håndball er tradisjonelt høye).

 Privatliv 
Hennes storesøster Polina Kuznetsova spiller håndball for Rostov-Don, mens faren Viktor er håndballtrener for ungdomsavdelingen til .

 Meritter 
Rostov-Don
 EHF-cupen: Vinner 2017
 Russisk seriemester: 2017, 2018, 2019, 2020
 Russisk cupmester: 2017, 2018, 2019, 2020

Astrakhanotsjka
 Russisk seriemester: 2016

Zvezda Zvenigorod
 Cupvinnercupen: Finale 2014
 Russisk seriemester: 2013

Russland
 OL 2020: Sølv
 VM 2019: Bronse
 Mest verdifulle spiller i EM: 2018
 Mest verdifulle spiller i OL: 2016
 EM 2018: Sølv
 OL 2016: Gull
 Junior-EM 2013: Gull
 Ungdoms-VM 2012: Sølv
 Ungdoms-EM 2011: Gull
 Ungdoms-EM 2009: Sølv

 Referanser 

 Eksterne lenker 


Kategori:Russiske håndballspillere
Kategori:Spillere i Håndball-VM 2015 for kvinner
Kategori:Deltakere for Russland under Sommer-OL 2016
Kategori:Håndballspillere under Sommer-OL 2016
Kategori:Spillere i Håndball-EM 2016 for kvinner
Kategori:Spillere i Håndball-VM 2017 for kvinner
Kategori:Spillere i Håndball-EM 2018 for kvinner
Kategori:Spillere i Håndball-VM 2019 for kvinner
Kategori:Deltakere for ROC under Sommer-OL 2020
Kategori:Håndballspillere under Sommer-OL 2020
Kategori:Medaljevinnere under Sommer-OL 2020
Kategori:Håndballspillere for Rostov-Don
Kategori:Håndballspillere for Vipers Kristiansand
Kategori:Personer fra Volgograd
Kategori:Olympiske medaljevinnere i håndball